মাঝারি, ছোট ও ক্ষুদ্র শিল্পপতিদের ঋণ দেয় ক্যাপিটাল ফার্স্ট। সংস্থা প্রতিষ্ঠার সময় মূল উদ্যোক্তা ছিলেন বৈদ্যনাথন। তবে তার সঙ্গে আরও কয়েকজন মিলে এই সংস্থা প্রতিষ্ঠা করেন। সংস্থার তরফে এক বিবৃতিতে বৈদ্যনাথনকে উদ্ধৃত করে বলা হয়েছে, ‘সংস্থার চেয়ারম্যান তার ব্যক্তিগত মালিকানায় থাকা কিছু সম্পত্তি তার সহকর্মী ও প্রিয়জনদের দান করে দিতে চান।’ তবে সম্পত্তি নগদ টাকা নয়। বৈদ্যনাথের হাতে থাকা সংস্থার ৪.২৯ লাখ শেয়ার। বম্বে স্টক এক্সচেঞ্জের হিসেবে (প্রতিটি শেয়ারের দাম ৪৭০-৪৮০ টাকা) যার বাজার মূল্য প্রায় ২০ কোটি টাকা।